Eftir um fjögurra klukkustunda skotbardaga lágu báðir árásarmennirnir , lögregluþjónn og þrír almennir borgarar í valnum . Tveir lögregluþjónar til viðbótar særðust . AP / Eduardo Munoz Alvarez Steven Fulop , borgarstjóri Jersey-borgar , segir þungvopnaða árásarmenn sem skutu fjóra til bana í borginni í gær , hafa sérstaklega valið að ráðast á verslun gyðinga . Hann fór þó ekki nánar út í þá staðhæfingu og sagði ekki hvort árásin sneri að gyðingahatri . Eftir um fjögurra klukkustunda skotbardaga lágu báðir árásarmennirnir , lögregluþjónn og þrír almennir borgarar í valnum . Tveir lögregluþjónar til viðbótar særðust . Árásin er ekki talin tengjast hryðjuverkastarfsemi . Árásin hófst í rauninni við kirkjugarð í Jersey þegar lögregluþjónn reyndi að stöðva tvo menn sem voru með stöðu grunaðra í morðmáli , samkvæmt New York Times . Þeir skutu lögregluþjóninn þó til bana og keyrðu á brott á stolnum bíl . Skömmu seinna stöðvuðu þeir í hverfi strangtrúaðra gyðinga og ruddu sér leið inn í verslun . Eftir skotbardagann voru þeir báðir dánir og þrír aðrir í versluninni . Annað hvort starfsmenn eða viðskiptavinir . Lögreglan sagði í fyrstu að talið væri að mennirnir hefðu valið verslunina af handahófi . Lögreglan segir allar líkur á því að almennu borgararnir í versluninni hafi ekki verið skotnir af lögreglu . Þeir hafi verið skotnir af árásarmönnunum þegar þeir ruddust inn í verslunina . Ekki er búið að opinbera nöfn árásarmannanna né annarra sem dóu þar . Blaðamaður AP fréttaveitunnar ræddi við rabbína í bænahúsi sem er við hlið verslunarinnar . Hann sagði eiganda hennar hafa nánast verið að labba þar út þegar mennirnir ruddust inn . Eiginkona hans hafi þó verið þar enn . Eftir að mennirnir voru felldir fann lögreglan einhvers konar sprengju í bílnum sem þeir höfðu stolið . Hér að neðan má sjá nokkur myndbönd sem birt voru á samfélagsmiðlum í gær . Lögreglumaður og nokkrir almennir borgarar voru myrtir í skotárás í borginni Jersey í Bandaríkjunum í kvöld .